stanford-oval/wikipedia huggingface dataset:
Javi Muñoz

| Henkilötiedot |
| --- | --- | --- | --- |
Koko nimi: Javier Muñoz Jiménez
Syntymäaika: 28. helmikuuta 1995 (ikä 29)
Syntymäpaikka: Parla, Espanja
Pelipaikka: hyökkäävä keskikenttäpelaaja
Pituus: 175 senttimetriä
Seura
Seura: Real Madrid Castilla
Junioriseurat
2001–2006: Parla Escuela
2006–2014: Real Madrid
Seurat
| Vuodet | Seura | O | (M) |
| 2014 | Real Madrid C | 8 | (1) |
| 2014– | Real Madrid Castilla | 58 | (5) |
 Seurajoukkueuran tilastot kattavat vain kansalliset sarjat, päivitetty 24. huhtikuuta 2016.
Javier "Javi" Muñoz Jiménez (s. 28. helmikuuta 1995 Parla, Espanja) on espanjalainen jalkapalloilija. Hän edustaa espanjalaista Real Madrid Castillaa ja on pelipaikaltaan hyökkäävä keskikenttäpelaaja.
Seurajoukkueura

Muñoz liittyi paikallisseura CD Parla Escuelasta Real Madridin nuorisoakatemiaan vuonna 2006 ollessaan 11-vuotias. Hänet nostettiin vuonna 2014 seuran C-joukkueeseen, joka pelasi maan neljänneksi korkeimmalla sarjatasolla Tercera Divisiónissa.
Vuoden 2014 syyskuussa Muñoz sai kutsun seuran reservijoukkueeseen ja teki ensiesiintymisensä ottelussa Amorebietaa vastaan. 1. joulukuuta 2014 hänet nimettiin edustusjoukkueen 17-miehiseen kokoonpanoon Copa del Reyn pudotuspelien toiseen osaotteluun UE Cornellàa vastaan.
Seuraavana päivänä Muñoz pääsi pelaamaan ensimmäisen ottelunsa edustusjoukkueessa, kun hän korvasi kentältä vaihtoon otetun James Rodríguezin ottelun 63. peliminuutilla.
Aiheesta muualla

Javi Muñozin esittely Real Madridin virallisella sivustolla (espanjaksi)
Javi Muñozin tilastot Soccerway-sivustolla (englanniksi)
Jalajanjärvi

| Jalajanjärvi |
| --- | --- |
Valtiot:  Suomi
Maakunnat:  Kymenlaakso, Etelä-Savo
Kunnat:  Kouvola (Jaala), Mäntyharju
Koordinaatit:  61°16′38″N, 26°35′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Vehkajärveen 
Järvinumero:  14.177.1.003
Mittaustietoja
Pinnankorkeus:  101 m  
Pituus:  650 m  
Leveys:  500 m  
Rantaviiva:  2,296 km  
Pinta-ala:  24,301 ha  
Saaria:  1 
 fiJalajanjärvi 
Jalajanjärvi  on Kymenlaakson ja Etelä-Savon maakuntien sekä Kouvolan Jaalan ja Mäntyharjun rajalla, Paljakassa sijaitseva järvi.
Maantietoa

Järven pinta-ala on 24 hehtaaria, se on 650 metriä pitkä ja 500 metriä leveä. Järvellä on kartan mukaan yksi saari.  Sen rantaviivan pituus on 2,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 101 metriä mpy.
Jonas Wenström

| Jonas Wenström |
| --- | --- |

Henkilötiedot
Syntynyt: 4. lokakuuta 1855 Hällefors, Ruotsi
Kuollut: 22. joulukuuta 1893 (38 vuotta)
Kansalaisuus:  ruotsalainen
Ammatti:  sähköteknikko
Muut tiedot
Koulutus: Uppsalan yliopisto Oslon yliopisto
Jonas Wenström (4. lokakuuta 1855 Hällefors – 22. joulukuuta 1893) oli ruotsalainen sähköteknikko ja keksijä. Hän opiskeli Uppsalan ja Oslon yliopistoissa sekä teki useita opintomatkoja eri maihin. Wenströmin kehitti sähkögeneraattorin, josta liikemies Ludvig Fredholmin avulla sai alkunsa ASEA-yhtiö. Wenström työskenteli myös hehkulampun parissa, mutta Thomas Edison ehti patentoida sen ennen häntä.
Wenström sairasti lapsena riisitautia, minkä vuoksi hänen luustonsa kasvoi vinoon. Hän kuoli vain 38-vuotiaana keuhkokuumeeseen, jonka hän sai vilustuttuaan sähköjohtojen asennustöissä.
Aiheesta muualla

Kuvia tai muita tiedostoja aiheesta Jonas Wenström Wikimedia Commonsissa
Jussi Aalto (täsmennyssivu)

Jussi Aalto voi viitata seuraaviin henkilöihin:
Jussi Aalto, valokuvaaja
Jussi Aalto, jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jussi Aalto”, voi hakea sivunnimihaulla, laajalla sivunnimihaulla tai tekstihaulla.
Jussi (täsmennyssivu)

Jussi voi tarkoittaa ainakin seuraavia:
Jussi, miehen etunimi
Jussi, elokuvapalkinto
puhekielessä toisinaan juhannus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jussi”, voi hakea sivunnimihaulla, laajalla sivunnimihaulla tai tekstihaulla.
Jalaanjärvi

| Jalaanjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°41′17″N, 25°40′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  ei laskuojaa 
Järvinumero:  14.221.1.260
Mittaustietoja
Pinnankorkeus:  82,7 m  
Pituus:  890 m  
Leveys:  720 m  
Rantaviiva:  2,845 km  
Pinta-ala:  33,759 ha  
Saaria:  1 
 fiJalaanjärvi 
Jalaanjärvi  on Päijät-Hämeessä Sysmässä Vintturin kylän lähellä sijaitseva järvi.
Maantietoa

Järven pinta-ala on 34 hehtaaria, se on 900 metriä pitkä ja 700 metriä leveä. Järvellä on kartan mukaan yksi saari.  Sen rantaviivan pituus on 2,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 82,7 metriä mpy.
Jalaja

| Jalaja |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°23′17″N, 26°13′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  Jalajanoja Ilmajärveen 
Järvinumero:  14.174.1.024
Mittaustietoja
Pinnankorkeus:  107,2 m  
Pituus:  1,3 km  
Leveys:  620 m  
Rantaviiva:  4,319 km  
Pinta-ala:  19,766 ha  
Saaria:  1 
 fiJalaja 
Jalaja  on Päijät-Hämeessä Heinolassa Komeankylän lähellä sijaitseva järvi.
Maantietoa

Järven pinta-ala on 19,8 hehtaaria, se on 1,3 kilometriä pitkä ja 600 metriä leveä. Järvellä on kartan mukaan yksi saari.  Sen rantaviivan pituus on 4,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Järven vedenpinnan korkeus on 107,2 metriä mpy.
Juankosken terveysasema

| Juankosken terveysasema |
| --- | --- |
Osoite:  Terveystie 9 73500 Juankoski
Sijainti:  Juankoski, Kuopio
Koordinaatit:  63.0717°N, 28.3365°E
Käyttäjä:  Pohjois-Savon hyvinvointialue
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Juankosken terveysasema on Kuopion Juankosken keskustaajamassa toimiva Pohjois-Savon hyvinvointialueen ylläpitämä terveysasema.
Aiheesta muualla

Kiireellinen hoito ja päivystys (Arkistoitu – Internet Archive) (kuopio.fi)
Javi Guerra

| 0 | 1 | 2 | 3 |
| --- | --- | --- | --- |
 Javi Guerra kentällä elokuussa 2014.
Henkilötiedot
Koko nimi: Javier Guerra Rodríguez
Syntymäaika: 15. maaliskuuta 1982 (ikä 42)
Syntymäpaikka: Vélez-Málaga, Espanja
Pelipaikka: hyökkääjä
Pituus: 181 senttimetriä
Seura
Seura: Rayo Vallecano
Pelinumero: 24
Seurat
| Vuodet | Seura | O | (M) |
| 2002–2003 | Motril | 27 | (7) |
| 2003–2004 | Cádiz | 2 | (0) |
| 2004 | Varzim | 5 | (0) |
| 2004–2007 | Valencia B | 105 | (55) |
| 2007 | Valencia | 2 | (0) |
| 2007–2008 | Granada 74 | 39 | (8) |
| 2008–2010 | Mallorca | 0 | (0) |
| 2008–2009 | → Alavés (laina) | 40 | (9) |
| 2009–2010 | → Levante (laina) | 37 | (12) |
| 2010–2014 | Valladolid | 144 | (68) |
| 2014–2015 | Cardiff City | 3 | (0) |
| 2015 | → Málaga (laina) | 13 | (5) |
| 2015– | Rayo Vallecano | 82 | (24) |
 Seurajoukkueuran tilastot kattavat vain kansalliset sarjat, päivitetty 30. kesäkuuta 2018.
Javier ”Javi” Guerra Rodríguez (s. 15. maaliskuuta 1982 Vélez-Málaga, Espanja) on espanjalainen jalkapalloilija. Hän edustaa espanjalaista Rayo Vallecanoa ja on pelipaikaltaan hyökkääjä.
Seurajoukkueura

Guerra on kotoisin Vélez-Málagasta, joka sijaitsee Andalusian itsehallintoalueella. Hän aloitti ammattilaisuransa maan kolmanneksi korkeimmalla sarjatasolla Segunda División B:ssä pelanneen Motrilin riveistä, josta matka jatkui naapuriseura Cádiziin. Kaudella 2004–2005 Guerra siirtyi Valenciaan, jonka reservijoukkueessa hän pelasi vuodet 2004–2007. Hän pelasi kaksi ottelua seuran edustusjoukkueessa keväällä 2007 Getafea ja Espanyolia vastaan.
Elokuussa 2010 Guerra teki nelivuotisen sopimuksen maan toiseksi korkeimmalla sarjatasolla Segunda Divisiónissa pelanneen Valladolidin kanssa. Siirrosta ei maksettu heti korvausta, vaan se sisälsi ehdon, mikäli joukkue nousee korkeammalle sarjatasolla tai myy pelaajan edelleen korvaus tulisi aiheelliseksi. Guerra onnistui tekemään läpimurtonsa joukkueessa heti ensimmäisellä kaudellaan, kun hän rikkoi jo hyvissä ajoin viime kauden maaliennätyksensä (12) ja päätti kauden lopulta sarjan maalikuninkaana 28 osumallaan.
Hän jatkoi hyviä otteitaan myös nousukarsintaotteluissa pääsarjaan Primera Divisióniin kaudeksi 2011–2012 Elcheä vastaan. Hän teki ensimmäisessä osaottelussa ottelun ainoan maalin. Valladolid hävisi kuitenkin toisen osaottelun 1–3 ja putosi näin jatkosta yhteismaalein 2–3. Kaudella 2011–2012 hänen kauden maalisaldonsa (17) jäi edellisestä, joista kaksi syntyivät kuitenkin tärkeään paikkaan nousukarsinnoissa Alcorcónia vastaan. Valladolid voitti otteluparin yhteismaalein 2–1 ja nousi pääsarjaan kahden vuoden tauon jälkeen.
16. joulukuuta 2013 Guerra nosti kauden maalisaldonsa kymmeneen, kun hän viimeisteli joukkueensa kaikki maalit ottelussa Celta Vigoa vastaan. 5. helmikuuta 2014 hän solmi esisopimuksen walesiläisseura Cardiff Cityyn siirtymisestä, jonka oli tarkoitus astua voimaan tulevana kesänä.
21. toukokuuta 2014 Guerra esiteltiin virallisesti Cardiff Cityn pelaajana. Hän solmi seuran kanssa kolmivuotisen sopimuksen. Hän teki ensiesiintymisensä uudessa seurassaan 16. elokuuta 2014 ottelussa Huddersfield Townia vastaan.
15. tammikuuta 2015 Guerra siirtyi loppukauden kestävällä lainasopimuksella espanjalaisseura Málagaan.
Aiheesta muualla

Javi Guerran tilastot BDFutbol-sivustolla (englanniksi)
Javi Guerran tilastot Soccerway-sivustolla (englanniksi)
Javi Rodríguez

Javier Rodríguez Nebreda, usein Javi Rodríguez, (s. 26. maaliskuuta 1974) on espanjalainen futsalpelaaja. Hän edustaa FC Barcelonaa, joka on osa samannimistä yleisseuraa.
Nuoruudessaan Rodríguez pelasi futsalin ohella myös koripalloa ja jalkapalloa. Hän kuitenkin valitsi futsalin ja debytoi aikuisten tasolla 18-vuotiaana Sant Andréussa. Hän siirtyi jo seuraavana vuonna pääsarjatasolla pelaavaan Indústrias Garcíaan. Rodríguez pelasi Indústriasissa viisi vuotta kunnes siirtyi Playas de Castellóniin 1997. Playas de Castellónissa hän voitti muun muassa kaksi Espanjan mestaruutta sekä kaksi UEFA Futsal Cupia. Vuonna 2006 Rodríguez siirtyi FC Barcelonan futsaljoukkueeseen.
Rodríguez pelasi Espanjan futsalmaajoukkueessa ja toimi myös sen kapteenina. Hän voitti maajoukkueessa neljä Euroopan-mestaruutta ja kaksi maailmanmestaruutta. Rodríguez päätti maajoukkueuransa mestaruuteen 2010 EM-kisoissa, joissa hän oli myös turnauksen paras maalintekijä. Hän pelasi urallaan yhteensä 169 maaottelua, joissa hän teki 99 maalia.
Seurat

1991–1992: Sant Andréu FS
1992–1997: Indústrias García FS
1997–2006: Playas de Castellón
2006–: FC Barcelona
Saavutukset

Maailmanmestaruus: 2000, 2004
Euroopan-mestaruus: 2001, 2005, 2007, 2010
Espanjan-mestaruus: 2000, 2001
UEFA Futsal Cup: 2002, 2003
Jouni Eloranta

Jouni Eloranta (s. 22. maaliskuuta 1972) on suomalainen entinen pesäpalloilija.
Eloranta edusti koko uransa Superpesiksessä Hyvinkään Tahkoa. Eloranta saavutti kolme SM-hopeaa kaudella 1992, kaudella 1994 ja kaudella 1996. Hän pelasi ulkokentällä kakkospolttajana. Eloranta pelasi 177 Superpesiksen runkosarjan ottelua. Näissä hän löi kaksi kunnaria ja 50 tavallista juoksua, toi 111 juoksua ja keräsi 631 kärkilyöntipistettä. Eloranta pelasi 39 Superpesiksen ylemmän loppusarjan ottelua. Näissä hän löi 13 tavallista juoksua, toi 20 juoksua ja keräsi 153 kärkilyöntipistettä.
Jouni Haatainen

Jouni Tapio Haatainen (s. 28. maaliskuuta 1976 Kuopio) on suomalainen keskimatkojen juoksija. Hän edustaa Jyväskylän Kenttäurheilijoita ja hänen valmentajanaan on vuodesta 2001 lähtien toiminut Susanna Parkkisenniemi. Kalevan kisoista Haatainen on voittanut hopeaa ja pronssia 800 metrin juoksussa. Lisäksi hän on saavuttanut ulkoratojen SM-kilpailuista hopeaa ja pronssia 4 × 400 metrin viestijuoksussa, kaksi pronssia 4 × 1 500 metrin viestijuoksussa sekä kultaa maastojuoksun joukkuekilpailussa. Sisäratojen SM-kilpailuista Haatainen on saavuttanut hopeaa ja pronssia 800 metrin juoksussa.
Juhani Nuotto

Juhani Nuotto vuonna 1974.
Juho Arvid (Juhani) Nuotto (aiemmin Nygrén; 7. elokuuta 1914 Ilomantsi – 27. toukokuuta 2002 Helsinki) oli suomalainen opettaja, lausuntataiteilija, näyttelijä ja taidemaalari.
Nuoton vanhemmat olivat Johan Vilhelm Nygrén ja Anna Liisa Kärkkäinen ja puoliso Ruth Weckström. Nuotto oli koulutukseltaan filosofian maisteri. Hän työskenteli pitkään äidinkielen opettajana Helsingin Lauttasaaren yhteiskoulussa ja oli myös apulaisrehtorina. Nuotto esiintyi usein Nurmijärven Kivi-juhlilla Nummisuutarin Eskona, alkaen ensimmäisistä juhlista vuonna 1953. Hän tutki lisäksi Stenvallien suvun historiaa. Kuvataiteilijaksi Nuotto alkoi vasta varttuneella iällä, hän harjoitti taideopintoja 1980-luvun alussa ja hänen teoksiaan oli ensimmäisen kerran esillä vuonna 1982. Enimmäkseen Nuotto maalasi akvarelleja. Lausuntaa hän sen sijaan opiskeli Helsingin yliopistossa jo 1940-luvulla, samoin kuin suoritti teatterikursseja Sääksmäellä. Nuotto sai Aleksis Kiven Seuran myöntämän Eskon puumerkki -palkinnon vuonna 2000.
Nuotto osallistui talvi- ja jatkosotaan ja haavoittui kahdesti. Omasta elämästään Nuotto julkaisi elämäkerran Tuulten kasvatti (2000).
Kirjallisuutta

Lonka, Irma 2000. Juhani Nuotto piirsi Eskon puumerkkinsä Suomen kirjallisuuteen. Virke: Äidinkielenopettajain liiton jäsenlehti, nro 5, s. 30–32.
Joseph Johann von Littrow

J. J. von Littrow, H. Pinhasin kuparipiirros Josef Kriehuberin mukaan.
Joseph Johann von Littrow (1781–1840) oli saksalainen tähtitieteilijä.
Littrow oli vuodesta 1807 Krakovan observatorion johtaja, myöhemmin Kazanin, Budapestin ja sittemmin, vuodesta 1817, Wienin observatorion johtaja. Littrow oli erinomainen opettaja ja yleistajuinen kirjailija. Huomattavin hänen tähtitieteellisistä oppikirjoistaan on Theoretische und praktische Astronomie (3 os., 1821–1827) ja yleistajuisista esityksistä Die Wunder des Himmels (1834–1836).
Littrowin mukaan on nimetty Kuun Taurus-Littrowin laakso.
Aiheesta muualla

Kuvia tai muita tiedostoja aiheesta Joseph Johann von Littrow Wikimedia Commonsissa
Juliusz Łuciuk

Juliusz Łuciuk (1. tammikuuta 1927 Nowa Brzeźnica – 18. lokakuuta 2020) oli puolalainen säveltäjä.
Łuciuk opiskeli vuosina 1947–1952 musikologiaa Jagiellonian yliopistossa Zdzisław Jachimeckin johdolla. Vuosina 1947–1956 hän suoritti opintonsa Krakovan musiikkiakatemiassa, jossa hänen opettajinaan olivat Stanisław Wiechowicz (sävellys, diplomi 1956), Aleksander Frączkiewicz (musiikin teoria, diplomi 1955), Sergiusz Nadgryzowski (pianonsoitto), Jan Hoffman (pianonsoitto) ja Józef Chwedczuk (urkujensoitto). Łuciuk täydensi opintojaan Pariisissa, jossa opiskeli vuosina 1958–1959 Nadia Boulangerin sekä Max Deutschin johdolla ja osallistui Olivier Messiaenin seminaareihin. Vuonna 1959 hän osallistui Darmstadtin kursseille.
Łuciuk sai teoksillaan lukuisia palkintoja Puolassa ja ulkomailla. Vuonna 2001 hänelle myönnettiin Pyhän istuimen Pro Ecclesia et Pontifice -mitali.
Jean Le Jeune

Jean Le Jeune (1411 Arras – 9. syyskuuta 1451 Rooma) oli ranskalainen kardinaali. Hän sai tohtorinarvon sekä kanonisessa että siviilioikeudessa Nantesin yliopistossa. Hänet valittiin piispaksi ensimmäistä kertaa Mâconiin 10. tammikuuta 1431. Hänet siirrettiin vuonna 1433 Amiensiin ja vuonna 1436 Thérouanneen.
Le Jeunesta tehtiin kardinaalipappi 18. joulukuuta 1439. Hän kuoli myrkytyksen uhrina. Hänet haudattiin San Lorenzo in Lucinan kirkkoon Roomassa.
Julián Barrio Barrio

Julián Barrio Barrio
Julián Barrio Barrio (s. 15. elokuuta 1946) on espanjalainen roomalaiskatolinen arkkipiispa. Hänet vihki papiksi Astorgan hiippakuntaan Antonio Briva Mirabent 4. heinäkuuta 1971. Hän sai 31. joulukuuta 1992 nimitykset Santiago de Compostelan arkkihiippakunnan vihkipiispaksi ja Sasaben titulaaripiispaksi. Piispaksi vihkiminen seurasi 7. helmikuuta 1993; pääkonsekraattorina toimi Antonio María Rouco Varela, jota avustivat Mario Tagliaferri ja Antonio Briva Mirabent.

Barrio Barrio sai 5. tammikuuta 1996 nimityksen Santiago de Compostelan arkkipiispaksi.
Johan Wikmanson

Johannes ("Johan") Wikmanson (28. joulukuuta 1753 Tukholma – 10. tammikuuta 1800 Tukholma) oli ruotsalainen säveltäjä ja urkuri. Hän oli yksi merkittävimmistä maassa toimineista kantaruotsalaisista muusikoista 1700-luvun jälkipuoliskolla. Hän saavutti arvostusta poikkeuksellisena urkurina ja oppineena teoreetikkona. Vuosina 1771–81 hän toimi Alankomaiden reformoidun kirkon urkurina, jonka tehtävistä siirtyi urkuriksi Storkyrkaniin.
Wikmanson opiskeli jonkin aikaa Georg Joseph Voglerin kanssa ja sai opetusta myös säveltäjä Joseph Martin Krausilta, josta tuli hänen läheinen ystävänsä. Vuonna 1788 Wikmansonista tuli Ruotsin kuninkaallisen musiikkiakatemian jäsen, ja vuonna 1797 hän pääsi johtamaan sen opetustoimintoja.
Sävellystyö

Wikmanson ehti säveltämiselle jääneestä vähäisestä ajastaan huolimatta luomaan rikkaan instrumentaali- ja vokaalimusiikin tuotannon. Tärkeimpiin teoksiin kuuluvat viisi tai kuusi jousikvartettoa, joista kolme säveltäjän ystävä Gustaf Abraham Silverstolpe julkaisi vuonna 1801 tämän jo kuoltua. Joseph Haydnin vaikutus näkyy sävellyksissä monin tavoin. Wikmansonin muuhun tuotantoon kuuluu muun muassa kaksi pianosonaattia. Hän oli Olof Åhlströmin ja Johan Fredrik Palmin tavoin merkittävä laulusäveltäjä; näistä kukin aloitti laulujen säveltämisen vuonna 1789.
Yksityiselämä

Wikmansonin isä Johan Wikman oli lähtöisin gotlantilaisesta suvusta ja syntyi tuolla saarella. Äidillä, Anna Maria Brinckmannilla, oli saksalainen tausta; hän oli alkujaan kotoisin Hampurista. Säveltäjä-urkuri Wikmanson oli viidestä sisaruksesta pikkusiskonsa Christina Marian lisäksi ainoa aikuiseksi elänyt.
Wikmanson oli arkkitehti Erik Palmstedtin ystävä ja pääsi tämän kautta tutustumaan moniin eturivin kulttuurivaikuttajiin. Hänet hyväksyttiin Utile Dulci -seuran jäseneksi; seura oli jaettu kirjalliseen ja musiikilliseen puoleen ("Areopagus").
Jukka Repo

Jukka Tapio Repo (s. 1969 Mikkeli) on suomalainen äänisuunnittelija ja muusikko. Hän soittaa tai on soittanut muun muassa yhtyeissä Kalle G & Rytinäkerjäläiset, Tesar Jazz Band, Rantakylä Big Band, Riivattu Kissa, Snoopi Siren & Säätö, Hannu Palo ja La Paloma, Jaska Mäkynen & Nelostie, Lea Laven ja Tähtilamppu.[lähde? ]
Jukka Repo työskenteli noin 23 vuotta äänimestarina Mikkelin teatterissa, jossa hän aloitti vuonna 1999. Repo on tehnyt äänisuunnittelun, tai musiikin ja äänisuunnittelun, useisiin kymmeniin Mikkelin teatterin tuotantoihin.[lähde? ]
Aiheesta muualla

Hiiriä ja ihmisiä Mikkelin teatterissa[vanhentunut linkki]
Yle/Etelä-Savon Radio/Kaverikirjavieras[vanhentunut linkki]
Rantakylä Big Band
Tesar Jazz Band[vanhentunut linkki]
Discogs/Riivattu Kissa
Juan Carlos Garrido

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Juan Carlos Garrido Fernández
Syntymäaika: 29. maaliskuuta 1969 (ikä 55)
Syntymäpaikka: El Puig, Espanja
Seura
Seura: avoin
Tehtävä: päävalmentaja
Valmennusura
1993–1998:  El Puig
1998–1999:  Onda
2002–2010:  Villarreal B
2010–2011:  Villarreal
2012–2013:  Club Brugge
2013–2014:  Real Betis
2014–2015:  Al-Ahli
2016–2017:  Ettifaq
2017–2019:  Raja Casablanca
2019:  Al Ain
2019–2020:  Étoile du Sahel
2020:  Wydad
2021:  Castellón
2022:  Ismaily

Juan Carlos Garrido Fernández (s. 29. maaliskuuta 1969 El Puig, Espanja) on espanjalainen jalkapallovalmentaja.
Ura

Garrido on valmentanut uransa aikana El Puigin ja Ondan lisäksi Villarrealin reservi- sekä edustusjoukkuetta. Hän teki historiaa nostamalla seuran reservijoukkueen ensimmäistä kertaa maan toiseksi korkeimmalle sarjatasolle Segunda Divisióniin kaudeksi 2009–2010. Edustusjoukkueen valmennustehtävät Garrido sai vastuulleen 1. helmikuuta 2010 Ernesto Valverden saatua potkut.
Marraskuussa 2012 Garridosta tuli Belgian liigassa pelaavan Club Bruggen päävalmentaja.  Seura sijoittui Garridon johdolla Belgian liigan kolmanneksi kaudella 2012/13. Espanjalaisvalmentaja sai potkut seurasta syyskuun puolivälissä 2013, vaikka joukkue oli liigassa toisena. Potkujen syyksi seurajohto ilmoitti tyytymättömyytensä menestykseen Club Bruggen pudottua Eurooppa-liigasta karsintavaiheessa.
Joulukuun alussa 2013 Garrido palasi Espanjaan, kun hänestä tuli Real Betisin päävalmentaja.  Garrido ei saanut Betisin peliä kulkemaan edeltäjäänsä paremmin. Joukkue voitti Garridon alaisuudessa vain kaksi ottelua ja Real Madridille kärsityn 0–5 kotitappion jälkeen hän sai potkut tammikuun puolivälissä 2014.
Kesäkuussa 2014 Garrido allekirjoitti kaksivuotisen sopimuksen egyptiläisseura Al-Ahlin kanssa.  Garridon johdolla Al-Ahli voitti Egyptin supercupin ja CAF Confederation Cupin mestaruuden. Menestyksestä huolimatta hän sai potkut seurasta toukokuussa 2015.
Lokakuussa 2016 Garridosta tuli saudiseura Ettifaqin päävalmentaja, mutta hän sai potkut jo helmikuussa 2017. Kesällä 2017 Garridon ura jatkui marokkolaisen Raja Casablancan päävalmentajana. Garrido luotsasi Raja Casablancan Marokon cupin mestariksi 2017 ja seurahistorian ensimmäistä kertaa CAF Confederation Cupin mestariksi 2018. Hän sai potkut tammikuun lopulla 2019, kun Raja kärsi 0–2 kotitappion Étoile Sportive du Sahelille Arabian Mestarien liigan puolivälierissä.
Helmikuussa 2019 Garridon ura jatkui Al Ainin päävalmentajana. Hän jätti seuran sopimuksensa päättyessä kauden jälkeen kesällä 2019. Marraskuussa 2019 hän palasi valmennustehtäviin tunisialaisen Étoile du Sahelin päävalmentajana kesään 2021 ulottuvalla sopimuksella, mutta sai potkut jo helmikuussa 2020. Pian potkujensa jälkeen helmikuun lopulla 2020 hänestä tuli Wydad Casablancan päävalmentaja. Hän johdatti Wydadin Afrikan Mestarien liigan välieriin, mutta sai kotimaan sarjan heikkojen tulosten vuoksi potkut tehtävistään syyskuussa 2020.
Tammikuussa 2021 Garrido palasi valmentamaan kotimaahansa, kun hänestä tuli Segundassa pelanneen CD Castellónin päävalmentaja. Menestys Espanjassa oli kuitenkin heikkoa ja joukkueen vajottua putoamiskamppailuun, Garrido sai potkut jo toukokuussa 2021.
Syyskuussa 2022 Garrido palasi Egyptiin, tällä kertaa hänestä tuli Ismailyn päävalmentaja. Pesti päättyi edellisten tavoin potkuin vain muutaman kuukauden jälkeen, kun Ismaily erotti hänet joulukuussa 2022.
Saavutukset

CAF Confederation Cup: 2014, 2018
Marokon cup: 2017
Egyptin supercup: 2014
Aiheesta muualla

Garridon esittely Villarrealin kotisivustolla (Arkistoitu – Internet Archive) (espanjaksi)
| 0 | 1 | 2 |
| --- | --- | --- |
| Edeltäjä: Ernesto Valverde | Villarrealin päävalmentaja 2/2010–12/2011 | Seuraaja: José Francisco Molina |
| 0 | 1 | 2 |
| --- | --- | --- |
| Edeltäjä: Georges Leekens | Club Bruggen päävalmentaja 11/2012–9/2013 | Seuraaja: Michel Preud'homme |
| 0 | 1 | 2 |
| --- | --- | --- |
| Edeltäjä: Pepe Mel | Real Betisin päävalmentaja 12/2013–1/2014 | Seuraaja: Gabriel Calderón |
| 0 | 1 | 2 |
| --- | --- | --- |
| Edeltäjä: Mohamed Youssef | Al-Ahlin päävalmentaja 2014–2015 | Seuraaja: José Peseiro |
| 0 | 1 | 2 |
| --- | --- | --- |
| Edeltäjä: Mohamed Fakhir | Raja Casablancan päävalmentaja 2017–1/2019 | Seuraaja: Patrice Carteron |
| 0 | 1 | 2 |
| --- | --- | --- |
| Edeltäjä: Zoran Mamić | Al Ainin päävalmentaja 2–6/2019 | Seuraaja: Ivan Leko |
Jorma Soiro

Jorma Soiro (oikealla) ja Armas Tasa vuonna 1972.
Jorma Tapani Soiro (vuoteen 1932 Sivén, 3. huhtikuuta 1906 Tampere – 28. tammikuuta 1978 Helsinki) oli suomalainen kauppaneuvos, joka muistetaan useiden ravintoloiden ja hotellien omistajana ja toimitusjohtajana.